Diari Oficial de la Generalitat Valenciana


Sumari del DOGV 3608, del 20-10-1999 (1999/8866)

RESOLUCIÓ de 8 d'octubre de 1999, del Rectorat de la Universitat Jaume I, per la qual es convoca una oferta pública d'una plaça de tècnic superior d'investigació d'aquest organisme, amb contracte laboral temporal per obra o servei.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3608

Data del DOGV
:   20-10-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/8866


Data del document
:   08-10-1999

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu
    * universitat

RESOLUCIÓ de 8 d'octubre de 1999, del Rectorat de la Universitat Jaume I, per la qual es convoca una oferta pública d'una plaça de tècnic superior d'investigació d'aquest organisme, amb contracte laboral temporal per obra o servei. [1999/X8866]
  
D'acord amb allò que s'estableix en l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, el Rectorat de la Universitat Jaume I, fent ús de les atribucions que li confereix l'article 18, en relació amb l'article 3.e de la Llei de Reforma Universitària, convoca una oferta pública d'una plaça de tècnic superior d'investigació, d'acord amb les bases següents:
  
1) Denominació del lloc de treball: tècnic superior d'investigació.
  
2) Retribució íntegra anual
  
La retribució íntegra anual serà de 3.720.000 pessetes, distribuïdes en 12 mensualitats, en concepte de sou base.
  
3) Objecte i període
  
El Ministeri d'Educació i Cultura, a través de la convocatòria de projectes dins del Pla Nacional de R+D cofinançats amb fons FEDER, finança el projecte titulat «Estudi de materials amb propietats òptiques d'interès: desenvolupament d'un vidrat ceràmic (esmalt) amb propietats fosforescents d'aplicació a rajoles ceràmiques», adscrit al Departament de Química Inorgànica i Orgànica de la UJI, per al desenvolupament de nous materials en el camp de la ceràmica i d'aplicació a la indústria de les rajoles ceràmiques.
  
Per a això, el Grup d'Investigació de Química Inorgànica de la UJI desitja incorporar un titulat superior amb la missió de:
  
Desenvolupament de nous materials amb propietats òptiques d'aplicació com a esmalts ceràmics.
  
Control de tècniques instrumentals de caracterització dels materials desenvolupats.
  
Desenvolupament de qualsevol activitat relacionada amb els objectius i pla de treball del projecte.
  
La duració del contracte serà d'un any des de la firma del contracte, prorrogable fins a la finalització del projecte.
  
4) Jornada de treball: 40 hores setmanals.
  
5) Requisits dels aspirants
  
Ser espanyol o nacional d'un estat membre de la Unió Europea o nacional d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què aquesta estiga definida en el tractat constitutiu de la Comunitat Europea.
  
Tenir fets els divuit anys i no tenir l'edat de jubilació.
  
Estar en possessió del títol de llicenciat/ada o enginyer/a.
  
No patir malaltia ni estar afectat per limitació física o psíquica que siga incompatible amb l'exercici de les funcions corresponents.
  
No haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques.
  
Aquests requisits hauran de posseir-se en el dia de la finalització del termini de presentació de sol·licituds, i mantenir-se fins al moment de la firma del contracte de treball.
  
6) Mèrits preferents
  
Doctor o llicenciat en Geologia.
  
Especialitat en Cristal·lografia i Minerologia.
  
Coneixements en les línies d'investigació del camp ceràmic.
  
7) Sistema selectiu de la plaça
  
- Valoració del currículum dels aspirants (d'acord amb el barem que figura en el annex II).
  
- Entrevista amb el tribunal. El nombre d'aspirants que passen a la fase d'entrevista serà determinat per criteri del tribunal que jutge les sol·licituds presentades, d'acord amb l'objecte del contracte.
  
8) Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal han d'abstenir-se d'intervenir-hi quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
El tribunal resoldrà tots els dubtes que puguen aparèixer pel que fa a l'aplicació d'aquestes normes, així com en allò que puga produir-se dels casos no previstos.
  
El procediment d'actuació del tribunal s'ajustarà en tot moment a allò que dispose la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades podran adreçar-se al director del projecte d'investigació, Juan Carda Castelló, de la Unitat Predepartamental de Química Inorgànica i Orgànica, Campus de Riu Sec, telèfon 184 22 29 21.
  
9) Presentació d'instàncies
  
Les sol·licituds, emplenades d'acord amb el model que s'adjunta a l'annex I, amb l'expedient acadèmic i currículum, s'hauran de presentar al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals comptadors des de l'endemà de la publicació en el Diari Oficial de la Generalitat Valenciana.
  
Cal presentar una fotocòpia del DNI.
  
No serà necessària la compulsa dels documents que es presenten fotocopiats, sinó que n'hi haurà prou amb la declaració jurada de la persona interessada sobre l'autenticitat d'aquests, així com les dades que figuren a la sol·licitud, sense perjudici que, en qualsevol moment, la Comissió o la Universitat puguen requerir els aspirants perquè acrediten la veracitat de les circumstàncies i els documents aportats que hagen estat objecte de valoració.
  
10) Norma final
  
Aquesta convocatòria, les seues bases i tots els actes administratius que es poden derivar d'aquesta i de les actuacions del tribunal, podran ser impugnats per part de les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la norma esmentada.
  
Castelló de la Plana, 8 d'octubre de 1999.- El rector: Fernando Romero Subirón.
  
Annex I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
Dades del lloc de treball sol·licitat:
  
Denominació del lloc de treball:
  
Classificació:
  
SOL·LICITE l'admissió en el procés selectiu per a cobrir una plaça de ...., convocat per Resolució de data ... d ... de 1999, i
  
DECLARE que són certes les dades consignades i que reunisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana,.. , d ... de 1999.
  
RECTORAT DE LA UNIVERSITAT JAUME I
  
Annex II
  
Barem
  
Expedient: fins a 4 punts.
  
Especialitat en Cristal·lografia
  
i Minerologia: fins a 4 punts.
  
Coneixements en les línies
  
d'investigació del camp ceràmic: fins a 4 punts
  
Entrevista: fins a 4 punts
  
Annex III
  
Tribunal titular
  
President: el vicerector d'Investigació i Planificació, o la persona que delegue
  
Tres vocals en representació de la Universitat Jaume I
  
Un representant del Comitè d'Empresa, a proposta d'aquest òrgan.